ddrg/super_eurlex huggingface dataset:
“d)

pieņem vidēja termiņa budžeta stratēģijas plānu, kurā noteikti pastāvīgie fiskālās konsolidācijas pasākumi vismaz 8 % apmērā no IKP (daži no pasākumiem jau noteikti 2010. gada maijā), kā arī rezerve neparedzētiem gadījumiem, kas nodrošinās deficīta mērķu sasniegšanu laikposmā līdz 2014. gadam un to, ka parāda attiecība pret IKP sāk ilgtspējīgi samazināties. Stratēģijas plānu sabiedriskai apspriešanai publicēs līdz marta beigām. Vidēja termiņa stratēģijas plānā jo īpaši ietilpst: piesardzīgas makroekonomikas prognozes; bāzes ieņēmumu un izdevumu prognozes valstij un citām valdības struktūrām; pastāvīgu fiskālo pasākumu apraksts, to termiņi un apjoms; gada izdevumu galējā robeža katrai ministrijai un fiskālie mērķi citām valdības struktūrām līdz 2014. gada beigām; pēcpasākumu fiskālās prognozes vispārējai valdībai atbilstoši budžeta deficīta un parāda mērķiem; parāda prognozes ilgākā termiņā, pamatojoties uz piesardzīgām makroekonomikas prognozēm, primārajiem pārpalikumiem, sākot ar 2014. gadu; un privatizācijas plāni. Vidēja termiņa stratēģijas plānā tiks iekļautas notiekošās veselības aprūpes un pensiju reformas, kā arī konkrēti nozaru plāni. Nozaru plāni (plānu projektiem jābūt pieejamiem līdz marta beigām) jo īpaši aptvers: nodokļu politikas reformas; valsts uzņēmumus; ārpusbudžeta līdzekļus (valsts sektora juridiskas personas un īpašam nolūkam paredzēti konti); valsts sektora algas; un valsts pārvaldi; sociālos izdevumus; valsts ieguldījumus un militāros izdevumus. Katru nozares plānu pārvaldīs starpministriju darba grupas;”.
(4)

ECB Padome novērtējusi apstākli, ka Īrijas valdība apstiprinājusi ekonomikas un finanšu korekcijas programmu, par ko tā vienojusies ar Eiropas Komisiju, ECB un Starptautisko Valūtas fondu, kā arī Īrijas valdības stingro apņemšanos pilnībā īstenot šo programmu. ECB Padome arī novērtējusi un līdz šim apstiprinājusi Īrijas valdības veikto šīs programmas īstenošanu. ECB Padome no Eurosistēmas kredītriska pārvaldības perspektīvas novērtējusi arī šādas programmas ietekmi uz Īrijas valdības emitētajiem vērtspapīriem. ECB Padome uzskata, ka programma ir atbilstoša tam, lai no kredītriska pārvaldības perspektīvas Īrijas valdības emitētiem vai garantētiem tirgojamiem parāda instrumentiem saglabātos kvalitātes standarts, kas ir pietiekams, lai tie turpinātu būt atbilstošs nodrošinājums Eurosistēmas monetārās politikas operācijās neatkarīgi no jebkāda ārējā kredītnovērtējuma. Uz šiem pozitīvajiem novērtējumiem balstās uz laiku noteiktā prasību piemērošanas ārkārtas apturēšana, kuras mērķis ir veicināt finanšu iestāžu darbības drošību, nostiprinot visas finanšu sistēmas stabilitāti un aizsargājot šo iestāžu klientus. Tomēr ECB cieši uzraudzīs Īrijas valdības stingro apņemšanos arī turpmāk pilnībā īstenot šo pasākumu pamatā esošo ekonomikas un finanšu korekcijas programmu.
(7)

Saraksta ieraksts par Malaiziju iekļauj mājputnus, bet plāns, ko iesniegusi Malaizija, un papildu informācija, ko saņēmusi Komisija, nesniedz pietiekamas garantijas attiecībā uz mājputniem. Tomēr vienīgais uzņēmums, kas apstrādā šādas izejvielas un ir pašlaik apstiprināts saskaņā ar 12. pantu Eiropas Parlamenta un Padomes 2004. gada 29. aprīļa Regulā (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (3), visas izejvielas importē no kādas dalībvalsts. Lai Malaizija minēto darbību varētu turpināt, tās ierakstā jāiekļauj mājputni, tomēr tai jāļauj importēt tikai izejvielas no citām trešām valstīm, kas attiecībā uz šo vielu iekļautas sarakstā, vai no dalībvalstīm. Par to Malaizija tika atbilstoši informēta. Sarakstā minētajai trešai valstij jāiekļauj zemsvītras piezīme, kas izklāsta šo ierobežojumu.
LV Eiropas Savienības Oficiālais Vēstnesis L 14/5

PADOMES LĒMUMS

(2010. gada 12. jūlijs)

par to, lai noslēgtu protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, par Pamatnolīgumu starp Eiropas Savienību un Moldovas Republiku par vispārējiem principiem Moldovas Republikas dalībai Savienības programmās

(2011/28/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 114., 168., 169., 172. pantu, 173. panta 3. punktu, 188. un 192. pantu saistībā ar 218. panta 6. punkta a) apakšpunktu, 7. punktu un 8. punkta otro daļu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu,

tā kā:

(1) Protokols Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, par Pamatnolīgumu starp Eiropas Savienību un Moldovas Republiku par vispārējiem principiem Moldovas Republikas dalībai Savienības programmās (1) (turpmāk “protokols”) Savienības vārdā tika parakstīts 2010. gada 30. septembrī.

(2) Protokols būtu jānoslēdz,

IR PIEŅĒMUSI ŠO LĒMUMU.

1. pants

Ar šo Savienības vārdā tiek apstiprināts protokols Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, par Pamatnolīgumu starp Eiropas Savienību un Moldovas Republiku par vispārējiem principiem Moldovas Republikas dalībai Savienības programmās.

2. pants

Padomes priekšsēdētājs Savienības vārdā sniedz protokola 10. pantā paredzēto paziņojumu.

3. pants

Šis lēmums stājas spēkā tā pieņemšanas dienā.

Briselē, 2010. gada 12. jūlijā Padomes vārdā – priekšsēdētāja S. LARUELLE

(1) Sk. šā Oficiālā Vēstneša 2 lpp.
(3)

Ar Padomes Lēmumu 2007/884/EK (2007. gada 20. decembris), ar ko Apvienotajai Karalistei atļauj piemērot pasākumus, atkāpjoties no 26. panta 1. punkta a) apakšpunkta, 168. panta un 169. panta Direktīvā 2006/112/EK par kopējo pievienotās vērtības nodokļa sistēmu (2), Apvienotajai Karalistei tika atļauts ierobežot PVN priekšnodokļa atskaitīšanas tiesības, nosakot, ka var atskaitīt tikai 50 % no priekšnodokļa, no maksājumiem, ko īrnieks vai nomnieks ir samaksājis, īrējot vai nomājot vieglo automašīnu, kuru izmanto ne tikai saimnieciskām vajadzībām. Tāpat Apvienotajai Karalistei atļāva neklasificēt kā pakalpojumu sniegšanu par atlīdzību gadījumu, ja nodokļa maksātāja saimnieciskām vajadzībām īrētu vai nomātu automašīnu izmanto privātām vajadzībām. Šis vienkāršošanas pasākums paredz, ka īrniekam vai nomniekam nav jāveic to attālumu uzskaite, kas ar katru saimnieciskām vajadzībām paredzētu automašīnu nobraukti privātām vajadzībām, un nodokļu uzskaite par faktisko automašīnas nobraukumu privātām vajadzībām.
6.

Lēmuma 8. pantu aizstāj ar šādu pantu: “8. pants Honorārs un sanāksmju izdevumi 1. Zinātniskās padomes locekļiem atlīdzina par uzdevumiem, ko tie pilda, izmaksājot honorāru par dalību Zinātniskās padomes plenārsēdēs. Honorārus, kā arī ceļa un uzturēšanās izdevumus sedz no īpašajai programmai “Idejas” piešķirtā darbības budžeta. Honorāri un ar to izmaksu saistītie īstenošanas noteikumi ir izklāstīti IV pielikumā. 2. Attiecībā uz citām sanāksmēm, kas nav plenārsēdes, Eiropas Pētniecības padomes izpildaģentūra Zinātniskās padomes locekļiem atlīdzina ceļa izdevumus un – vajadzības gadījumā – uzturēšanās izdevumus, kas nepieciešami to darbības veikšanai, saskaņā ar Komisijas noteikumiem par kompensācijām neatkarīgiem ekspertiem (7). Ja saņemts iepriekšējs Eiropas Pētniecības padomes izpildaģentūras apstiprinājums, var segt arī ceļa un uzturēšanās izdevumus saistībā ar šādām sanāksmēm, kas vajadzīgas Zinātniskās padomes darbībai.
(1)

Eiropas Reģionālās attīstības fonda, Eiropas Sociālā fonda, Eiropas Lauksaimniecības virzības un garantiju fonda (EAGGF) Virzības nodaļas, Zivsaimniecības virzības finansēšanas instrumenta (turpmāk “struktūrfondi”) un Kohēzijas fonda tiesiskais regulējums kopumā ir izveidots, bet bieži tiek koriģēts. Plānošana ietver daudzgadu attīstības plānu sagatavošanu vairākos posmos – katrs posms ilgst septiņus gadus. Katru plānošanas periodu reglamentē vairākas atsevišķās regulas, kuras pamatotas uz vieniem un tiem pašiem vispārīgajiem principiem, bet ievieš konkrētus jaunus noteikumus, kas paredzēti konkrēti attiecīgajam plānošanas periodam. Attiecīgie noteikumi, kas reglamentē 2007.–2013. gada plānošanas periodu, ir noteikti Regulā (EK) Nr. 1083/2006 un Komisijas 2006. gada 8. decembra Regulā (EK) Nr. 1828/2006, kas paredz noteikumus par to, kā īstenot Padomes Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālās attīstības fondu (4), Regulā (EK) Nr. 1198/2006 un Komisijas 2007. gada 26. marta Regulā (EK) No 498/2007, ar ko paredz sīki izstrādātus noteikumus par to, kā īstenot Padomes Regulu (EK) Nr. 1198/2006 par Eiropas Zivsaimniecības fondu (5), Komisijas 2006. gada 14. decembra Regulā (EK) Nr. 1848/2006 par pārkāpumiem un par tādu summu atgūšanu, kas nepareizi izmaksātas saistībā ar kopējās lauksaimniecības politikas finansēšanu un informācijas sistēmas organizēšanu šajā jomā, kā arī par Regulas (EEK) Nr. 595/91 atcelšanu (6) un Komisijas 2006. gada 7. decembra Regulā (EK) Nr. 1975/2006, ar ko nosaka sīki izstrādātus noteikumus, lai īstenotu Padomes Regulu (EK) Nr. 1698/2005 attiecībā uz pārbaudes kārtību, kā arī savstarpējo atbilstību saistībā ar lauku attīstības atbalsta pasākumiem (7).
8.

Katra paziņotā iestāde informē paziņojušās iestādes par izdotajiem un atsauktajiem EK tipa pārbaudes sertifikātiem un/vai to papildinājumiem un periodiski vai pēc pieprasījuma iesniedz paziņojušajām iestādēm tādu sertifikātu un/vai to papildinājumu sarakstu, kas ir noraidīti vai kuru darbība ir pārtraukta vai citādi ierobežota. Katra paziņotā iestāde informē pārējās paziņotās iestādes par tiem EK tipa pārbaudes sertifikātiem un/vai to papildinājumiem, kurus šī iestāde ir noraidījusi vai atsaukusi vai kuru darbību tā ir pārtraukusi vai kā citādi ierobežojusi, un pieprasījuma gadījumā arī par tiem sertifikātiem un/vai to papildinājumiem, kurus tā ir izdevusi. Komisija, dalībvalstis un pārējās paziņotās iestādes, iesniedzot pieprasījumu, var saņemt EK tipa pārbaudes sertifikātu un/vai to papildinājumu kopijas. Iesniedzot pieprasījumu, Komisija un dalībvalstis var saņemt tehniskās dokumentācijas un paziņotās iestādes veikto pārbaužu rezultātu kopijas. Paziņotā iestāde uzglabā EK tipa pārbaudes sertifikāta, tā pielikumu un papildinājumu, tajā skaitā ražotāja iesniegtās dokumentācijas, kopijas par periodu līdz sertifikāta derīguma termiņa beigām.
(1)

Lai saskaņotu savu vīzu politiku ar Padomes Regulu (EK) Nr. 539/2001 (2001. gada 15. marts), ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (1), dalībvalstis pirms savas pievienošanās Savienībai atcēla vīzu režīmu Brazīlijas Federatīvās Republikas (“Brazīlija”) pilsoņiem, jo Brazīlija atrodas to trešo valstu sarakstā, kuru pilsoņi ir atbrīvoti no vīzas prasības.
—

Trīs vertikālas izvietojuma līnijas: a) 5 mm no kartes kreisās malas; b) 21,5 mm no kartes kreisās malas; c) 1 mm no kartes labējās malas.
(2)

Ir beidzies Igaunijai, Kiprai, Latvijai, Lietuvai, Maltai, Polijai un Slovākijai piešķirtais termiņš, kas minēts 7. panta 2. punktā Komisijas 2006. gada 21. jūnija Regulā (EK) Nr. 885/2006, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1290/2005 attiecībā uz maksājumu aģentūru un citu struktūru akreditāciju un ELGF un ELFLA grāmatojumu noskaidrošanu (2), to dokumentu iesniegšanai Komisijā, kuri minēti Regulas (EK) Nr. 1290/2005 8. panta 1. punkta c) apakšpunktā un Regulas (EK) Nr. 885/2006 (3) 7. panta 1. punktā.
(50)

Runājot par to, vai sociālās apdrošināšanas iemaksu un veselības apdrošināšanas iemaksu atskaitīšana attiecīgi no tonnāžas nodokļa summas un bāzes ir saderīga ar iekšējo tirgu, Polijas iestādes paskaidroja, ka atskaitīšana iespējama tikai fiziskām personām. Tās uzskata arī, ka šāds samazinājums izriet no fakta, ka sociālās apdrošināšanas un veselības apdrošināšanas iemaksas kompensē iedzīvotāju ienākumu nodokļa shēma. Lai pretendētu uz atskaitīšanu, nav svarīgi, vai ienākumu nodoklis ir samaksāts par ienākumiem vai ieņēmumiem. Sociālās apdrošināšanas un veselības apdrošināšanas iemaksu atskaitīšanu var veikt arī nodokļu maksātāji, kas piemērojuši reģistrēta ienākuma nodokļa vienotu summu, saskaņā ar kuru ieņēmumus apliek ar nodokli. Iestādes apgalvo, ka fakts, ka tonnāžas nodokli nemaksā, pamatojoties uz faktiskajiem ienākumiem, neierobežo iespēju atskaitīt sociālās apdrošināšanas un veselības apdrošināšanas iemaksas attiecīgi no nodokļa bāzes un summas.
1.

Regulas (EK) Nr. 883/2004 12. panta 1. punktu piemēro darba ņēmējiem, uz kuriem attiecina tās dalībvalsts (no kuras darba ņēmējs ir norīkots darbā) tiesību aktus un kurus nodarbina darba devējs, kas darba ņēmēju norīkojis darbā uz citu dalībvalsti (valsti, kurā darba ņēmējs nodarbināts), lai minētā darba devēja labā veiktu darbu. Ja konstatē, ka darba ņēmējs veic darbu tās valsts darba devēja uzdevumā, no kuras darba ņēmējs ir norīkots darbā, un ka joprojām pastāv tieša saikne starp darba ņēmēju un darba devēju, kurš ir šo darba ņēmēju norīkojis darbā, uzskata, ka darba ņēmējs darbu veic tās valsts darba devēja uzdevumā, no kuras darba ņēmējs ir norīkots darbā. Lai noteiktu, vai šāda tieša saikne joprojām pastāv, tādējādi pieņemot, ka darba ņēmējs joprojām strādā tā darba devēja vadībā, kurš šo darba ņēmēju ir norīkojis darbā, jāņem vērā vairāki elementi, ieskaitot ar pieņemšanu darbā saistīto atbildību, darba līgumu, darba samaksu (neskarot iespējamus nolīgumus par darba samaksu darba ņēmējam, kuri noslēgti starp darba devēju valstī, no kuras darba ņēmējs ir norīkots darbā, un uzņēmumu valstī, kurā darba ņēmējs nodarbināts), kā arī atbrīvošanu no darba un iestādi, lai noteiktu darba veidu. Piemērojot Regulas (EK) Nr. 987/2009 14. panta 1. punktu, jānorāda, ka noteikumu “nekavējoties pirms darba sākšanas” var uzskatīt par izpildītu, ja dalībvalsts tiesību akti attiecas uz darba devēju, kurš tajā ir reģistrēts vismaz vienu mēnesi. Katrs gadījums, kad periods ir īsāks, būtu jāvērtē atsevišķi, ņemot vērā visus parējos ar to saistītos faktorus. Lai vajadzības un šaubu gadījumos noteiktu, vai darba devējs parasti veic nozīmīgu saimniecisko darbību tās dalībvalsts teritorijā, kurā tas ir reģistrēts, šīs dalībvalsts kompetentajai iestādei jāpārbauda visi minētā darba devēja darbībai raksturīgie kritēriji, ieskaitot vietu, kur reģistrēts šā darba devēja birojs un atrodas tā administrācija, administrācijā strādājošo darbinieku skaits dalībvalstī, kurā reģistrēts darba devēja uzņēmums, un otrā dalībvalstī, vieta, kur darbā norīkotais darba ņēmējs tiek pieņemts darbā, un vieta, kur ar klientiem tiek slēgta lielākā daļa līgumu, tiesību akti, ko uzņēmums piemēro līgumattiecībās ar darba ņēmējiem, no vienas puses, un ar klientiem, no otras puses, apgrozījums atbilstošā periodā katrā attiecīgajā dalībvalstī un izpildīto līgumu skaits norīkotājā valstī. Šis nav izsmeļošs saraksts, jo kritēriji būtu jāpieņem atbilstoši katram konkrētajam gadījumam un ņemot vērā to, kāda veida saimniecisko darbību uzņēmums veic valstī, kurā tas ir reģistrēts.
(18)

Garantijām kā tādām jāļauj saņēmējiem vieglāk piekļūt kredītam (tā kā ap 70 % Sicīlijas lauksaimniecības nozares uzņēmumu ir nelieli, daži no tiem nespētu sagādāt nepieciešamo nodrošinājumu, lai segtu aizdevumu vai lai saņemtu garantiju). Tām piemīt šādas pamatiezīmes: — bruto subsīdijas ekvivalentu aprēķina saskaņā ar 3.2. punkta otro ievilkumu Komisijas paziņojumā par EK līguma 87. un 88. panta piemērošanu valsts atbalstam garantiju veidā (8), — saskaņā ar iepriekš minētā paziņojuma 3.3 un 3.4. punktu tās nevar segt vairāk kā 80 % no kredīta, — tās jādod par darbībām, kuras pēc rādītājiem (atbalsta likme, izmantotāji un mērķi) atbilst Kopienas pamatnostādnēm par valsts atbalstu lauksaimniecības nozarē (9), un maksātspējīgiem uzņēmumiem, kas ir labā finansiālā stāvoklī saskaņā ar iepriekš minētā paziņojuma 3.5. un 5.2. panta noteikumiem, — tās var attiecināt tikai uz aizdevumiem, kurus piešķir atbilstoši Komisijas atļautajām shēmām, — to mobilizācija ir atkarīga no likumā paredzētās procedūras attiecībā uz debitoru tā maksātnespējas gadījumā (saņēmēja uzņēmuma atzīšana par maksātnespējīgu utt.), — tās var saņemt arī tie, kas nepieder pie konsorcijiem (tajos var iestāties visi lauksaimniecības nozares uzņēmēji bez ierobežojumiem) (10).
(265)

Atbilstīgi pamatnostādņu 43. punktam atbalsta summa nedrīkst pārsniegt pārstrukturēšanai nepieciešamo minimumam, t. i., izmaksas, kas vajadzīgas, lai veiktu pārstrukturēšanu. Atbalsta saņēmējam ir jāveic nozīmīgs ieguldījums pārstrukturēšanas finansēšanā, izmantojot savus līdzekļus vai ārēju finansējumu par tirgus likmēm. Šis ieguldījums, no vienas puses, pierāda tirgus ticību tam, ka uzņēmuma dzīvotspēju var atjaunot, bet, no otras puses, nodrošina valsts atbalsta ierobežošanu minimālajā apmērā. Lieliem uzņēmumiem, tādiem kā Gdaņskas kuģu būvētava, šim ieguldījumam ir jābūt vismaz 50 % apmērā no pārstrukturēšanas izmaksām. Pašu ieguldījumam ir jābūt reālam un faktiskam, neietverot tajā nākotnē paredzamo peļņu un naudas plūsmu (pamatnostādņu 43. punkts).
(322)

Visbeidzot, 2007. gada beigās SSN neto aktīvu vērtība bija […] miljoni PLN. Kopš tā laika ARP un KPS ir veikuši “parāds pret pašu kapitālu” mijmaiņas darījumu 131,5 miljonu PLN apmērā, un tiek plānots jauns kapitāla ieguldījums 434 miljonu PLN apmērā. No otras puses, prognozētie zaudējumi par esošajiem līgumiem ir 465 miljoni PLN. Bilancē šķiet, ka, pieņemot, ka visi pārējie faktori paliks nemainīgi, iegādājoties SSN, Mostostal praktiski bez maksas pārņemtu aktīvus, kuru neto vērtība ir […] miljoni PLN. Visi ieņēmumi no aktīvu pārdošanas būvētavai (t. i., SSN Nowa) jāizmanto pārstrukturēšanas nolūkos (piemēram, nodarbinātības pārstrukturēšanai) un kā apgrozāmais kapitāls to kuģu pabeigšanai, kas iekļauti pašreizējā pasūtījumu grāmatā. Tāpēc Komisija secina, ka šķiet, ka papildu valsts atbalsts būvētavai ir piešķirts tās privatizācijas kontekstā kā aktīvu nodošana par cenu, kas ir zem to tirgus vērtības (38). Samazinot pārdošanas cenu par akcijām apmaiņā pret pircēja apņemšanos īstenot pārstrukturēšanas pasākumus, valsts netieši finansē tādus pasākumus. Līdz ar to Komisija nevar pieņemt, ka aktīvu pārdošanu, ko ieguldītājs nopircis par cenu, kas zemāka par to tirgus vērtību, var uzskatīt par pašu ieguldījumu (39).
1.

Eiropas Savienībā: The Director Animal Health and Welfare Directorate-General for Health and Consumers European Commission 1049 Brussels, Belgium
(1)

Regulā (EK) Nr. 999/2001 paredzēti noteikumi dzīvnieku transmisīvo sūkļveida encefalopātiju (TSE) profilaksei, kontrolei un apkarošanai. Tādēļ dalībvalstu vai trešo valstu vai to reģionu (“valstis vai reģioni”) govju sūkļveida encefalopātijas (GSE) statusu nosaka, tos iedalot kādā no trim kategorijām atkarībā no GSE riska, konkrēti, ar nenozīmīgu GSE risku, ar kontrolētu GSE risku un ar nenoteiktu GSE risku.
3.

Ja punktus starp diviem vai vairākiem pārvades operatoriem pārvalda vienīgi attiecīgie pārvades operatori, sistēmu lietotājiem nekādi neiesaistoties ne līgumiski, ne operatīvi, vai ja punkti sasaista pārvades sistēmu ar sadales sistēmu un šajos punktos nav līgumpārslodzes, pārvades sistēmas operatorus atbrīvo no pienākuma par šiem punktiem publicēt informāciju saskaņā ar šā pielikuma 3.3. punktu. Valsts regulatīvā iestāde var pieprasīt pārvades sistēmas operatoriem publicēt prasības saskaņā ar šā pielikuma 3.3. punktu attiecībā uz visiem izņēmuma punktiem vai to grupām. Šādā gadījumā, ja pārvades sistēmas operatoriem šī informācija ir pieejama, to publicē kopsavilkuma veidā pamatotā apjomā vismaz par katru līdzsvarošanas zonu. Šā pielikuma piemērošanas nolūkā informācijas apkopojumu, kas attiecas uz minētajiem punktiem, uzskata par vienu būtisko punktu.
(205)

Komisija arī atzīmē, ka no Dexia akciju dividenžu izmaksas automātiski neizriet kupona izmaksa no jebkura Dexia 1. vai 2. līmeņa hibrīdinstrumentiem Tier 1 un Tier 2, izņemot vienīgi 2006. gadā veiktās DFL veiktās emisijas. Tomēr jāprecizē, ka minētais izņēmums ir ticis apstiprināts, ņemot vērā visaptverošo pārstrukturēšanas plānu. Kā norādīts 204. apsvērumā, Komisija kopumā neiebilst pret tādu dividenžu sadalījumu, kuras izmaksātas tikai akciju veidā, ja vien šāds sadalījums neizraisītu nepieciešamību izmaksāt dividendes vai kuponus no citām pamatkapitāla vērtspapīru pamatkategorijām. Apskatāmajā gadījumā Dexia pienākums apmaksāt kuponu no DFL emisijas nevar mainīt Komisijas viedokli, ievērojot apstākli, ka izņēmums iekļaujas pārstrukturēšanas plāna struktūrā, attiecas tikai uz vienu emisiju, no kuras rezultējas viena ierobežota kupona apmaksa, un ka Dexia plāno gūt peļņu pārstrukturēšanas perioda laikā.
(115)

No otras puses, jāņem vērā, ka lidaparāta divu versiju paralēla izstrāde, lai arī ļoti inovatīva kā BA609 gadījumā, nenovēršami rada zināšanu pārnesi no viena projekta citam. Lai arī, kā to pierādīja Itālija, militārajai izstrādei projektēts lidaparāts ir ievērojami atšķirīgs no civilās aviācijas tirgum paredzētas versijas, ļoti iespējams, ka ir notikusi tehnoloģiju pārnese no militārās aviācijas lidaparātam veiktā darba civilās versijas labā.
(4)

Apvienotā Karaliste 2004. gada martā saskaņā ar Direktīvas 91/414/EEK 6. panta 2. punktu no Syngenta Ltd saņēma pieteikumu iekļaut darbīgo vielu pinoksadēnu Direktīvas 91/414/EEK I pielikumā. Ar Komisijas Lēmumu 2005/459/EK (5) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
2.

Vienotās rīcības 9. panta 1. punktu aizstāj ar šādu punktu: “1. Finanšu atsauces summa, kas paredzēta ar misiju saistīto izdevumu segšanai laikposmā no 2008. gada 26. februāra līdz 2009. gada 30. novembrim, ir EUR 5 650 000. Finanšu atsauces summa, kas paredzēta ar misiju saistīto izdevumu segšanai laikposmā no 2009. gada 1. decembra līdz 2010. gada 30. jūnijam, ir EUR 1 530 000. Finanšu atsauces summa, kas paredzēta ar misiju saistīto izdevumu segšanai laikposmā no 2010. gada 1. jūlija līdz 2010. gada 30. septembrim, ir EUR 630 000.”.
(13)

Minētajā sertifikātā noteiktas dzīvnieku veselības prasības attiecībā uz Amerikas peru puvi gan bitēm, gan kamenēm. Saskaņā ar šīm prasībām ir atļauta bišu un kameņu pārvietošana tikai no apgabaliem, kuri ir brīvi no minētās slimības. Uzliesmojuma gadījumā ir noteikts 30 dienu pārtraukums, un to piemēro trīs kilometru rādiusā ap uzliesmojuma vietu.
(7)

Saskaņā ar datiem, kurus Beļģijas iestādes paziņoja 2009. gada oktobrī, patlaban ir plānots, ka valsts kopbudžeta deficīts Beļģijā 2009. gadā sasniegs 5,9 % no IKP, tādējādi pārsniedzot atsauces vērtību – 3 % no IKP – un atrodoties tālu no tās. Plānoto atsauces vērtības pārsniegumu var uzskatīt par pārsniegumu izņēmuma kārtā Līgumā un Stabilitātes un izaugsmes paktā paredzētajā nozīmē. Tas, cita starpā, jo īpaši izriet no ekonomikas krasas lejupslīdes Līguma un Stabilitātes un izaugsmes pakta izpratnē. Komisijas dienestu 2009. gada rudens prognozēs lēsts, ka IKP 2009. gadā samazināsies par 2,9 % un 2010. gadā pieaugs par 0,6 %. Turklāt tāpat pamatojoties uz 2009. gada rudens prognozēm, plānoto atsauces vērtības pārsniegumu nevar uzskatīt par īslaicīgu, jo gaidāms, ka 2010. un 2011. gadā budžeta deficīts stabilizēsies 5,8 % apmērā no IKP, ņemot vērā jau pietiekami konkretizētos konsolidācijas pasākumus. Līgumā minētais deficīta kritērijs nav izpildīts.
(1)

Direktīvā 90/428/EEK ir izklāstīti nosacījumi, ar kuriem regulē tirdzniecību ar zirgu dzimtas dzīvniekiem, kas paredzēti sacensībām, un nosacījumi, ar kuriem regulē to piedalīšanos sacensībās. Jo īpaši tās 4. panta 2. punktā dalībvalstīm sniegtas iespējas rezervēt ar oficiāli šim mērķim apstiprinātu vai atzītu iestāžu starpniecību konkrētu procentu no naudas balvas vai peļņas, ko var gūt no minētajā pantā norādītajām konkrētajām sacensībām vai sacensību veidiem, lai garantētu ciltsdarba attīstību un uzlabošanu.